***ΓΕΝΙΚΟ ΛΥΚΕΙΟ ΜΥΡΙΝΑΣ***

***Λ. ΔΗΜΟΚΡΑΤΙΑΣ 16 , Τ.Κ. 81400 , ΜΥΡΙΝΑ***

***ΤΗΛ. 2254025560 - FAX 2254024553 Μύρινα, 08-01-2018***

***e-mail : mail@lyk-myrin.les.sch.gr***

**ΑΝΑΡΤΗΣΗ**

***ΘΕΜΑ*: «Πρόσκληση κατάθεσης προσφοράς για Μετακίνηση στα πλαίσια Ευρωπαϊκού Προγράμματος Erasmus+ Δράση ΚΑ2»**

Το ΓΕΛ Μύρινας ζητά κατάθεση προσφορών για πραγματοποίηση εκπαιδευτικής επίσκεψης στην Πολωνία σύμφωνα με την Υπουργική Απόφαση 33120/ΓΔ4/2017 (ΦΕΚ 681/Β/6-3-2017) στα πλαίσια του Ευρωπαϊκού Προγράμματος Erasmus+, Δράση ΚΑ2, με κωδικό αριθμό 2018-1-RO01-KA229-049404\_5.

Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου. Παρακαλούμε να μας αποστείλετε προσφορά, έως την **Τρίτη 15/01/2019, 12.00 μεσημέρι.**

Η επίσκεψη θα πραγματοποιηθεί στις παρακάτω ημερομηνίες:

Αναχώρηση από Λήμνο την Κυριακή 17/03/2019 και επιστροφή από Πολωνία το Σάββατο 23/03/2019και θα συμμετέχουν 8 άτομα (2 καθηγητές και 6 μαθητές).

Η άφιξη στην Πολωνία (Βαρσοβία ή Κατοβίτσε ή Κρακοβία) δεν θα πρέπει να είναι μετά τις 13.00 μμ της Κυριακής 17/03/2019. Στην περίπτωση που δεν μπορεί να επιτευχθεί αυτός ο χρονικός περιορισμός η αναχώρηση από Λήμνο μπορεί να πραγματοποιηθεί το Σάββατο 16/03/2019. Η αναχώρηση από Πολωνία (Βαρσοβία ή Κατοβίτσε ή Κρακοβία) δεν μπορεί να πραγματοποιηθεί πριν τις 06.00 π.μ. του Σαββάτου 23/03/2019.

Η επιστροφή από Πολωνία στην Λήμνο μπορεί να πραγματοποιηθεί το αργότερο μέχρι Κυριακή 24/03/2019 21.00 μ.μ., σε περίπτωση που μπορεί με τον τρόπο αυτό να εξασφαλιστεί μετακίνηση με λιγότερες ενδιάμεσες στάσεις (απευθείας πτήση Πολωνία-Ελλάδα ή το πολύ μια ενδιάμεση στάση μικρής διάρκειας) και μικρότερη χρονική παραμονή στα ενδιάμεσα αεροδρόμια. Με κάθε περίπτωση η αναχώρηση από Πολωνία πρέπει να έχει πραγματοποιηθεί το αργότερο μέχρι τις 7.00 π.μ. της Κυριακής 24/03/2019.

Η προσφορά πρέπει να περιλαμβάνει:

1. Αεροπορικά εισιτήρια 8 ατόμων (με αποσκευή 20 Kg) από Λήμνο για Πολωνία. Οι ενδιάμεσοι σταθμοί εκτός της Αθήνας μπορεί να είναι στην Γερμανία ή Βιέννη (Αυστρία).

Θα προτιμηθούν πτήσεις με τις αεροπορικές εταιρίες Aegean Airlines, Olympic Air, Lufthansa, Wizz Air.

Στην προσφορά θα πρέπει να αναφέρονται οι αριθμοί των πτήσεων, οι αεροπορικές εταιρείες και οι ακριβείς ώρες αναχώρησης και άφιξης.

1. Στην περίπτωση που η άφιξη στην Πολωνία γίνει το Σάββατο 16/03/2019 να συνοδεύεται με διαμονή σε ξενοδοχείο κατηγορίας τουλάχιστον 3 αστέρων, με πρωινό, στην πόλη άφιξης, κατά προτίμηση στο κέντρο της πόλης, (3 δίκλινα δωμάτια και 2 μονόκλινα δωμάτια).
2. Στην περίπτωση που η μετάβαση από Λήμνο προς Πολωνία δεν γίνεται την ίδια μέρα και απαιτείται διανυκτέρευση στην Αθήνα, η προσφορά να συνοδεύεται με διαμονή σε ξενοδοχείο κατηγορίας τουλάχιστον 3 αστέρων, με πρωινό, στην Αθήνα, κατά προτίμηση στο κέντρο της πόλης, (3 δίκλινα δωμάτια και 2 μονόκλινα δωμάτια).
3. Στην περίπτωση που η μετάβαση από Πολωνία προς Λήμνο δεν γίνεται την ίδια μέρα και απαιτείται διανυκτέρευση στην Αθήνα, η προσφορά να συνοδεύεται με διαμονή σε ξενοδοχείο κατηγορίας τουλάχιστον 3 αστέρων, με πρωινό, στην Αθήνα, κατά προτίμηση στο κέντρο της πόλης, (3 δίκλινα δωμάτια και 2 μονόκλινα δωμάτια).
4. Διαμονή στο ξενοδοχείο Hotel TYCHY Prime (<http://hoteltychy.com/>) από την Κυριακή 17/03/2019 (άφιξη) ως το Σάββατο 23/03/2019, με πρωινό, 2 μονόκλινα δωμάτια. Αν στην προσφορά η αναχώρηση από την Πολωνία πραγματοποιείται μετά της 22.00 μ.μ. του Σαββάτου 23/03/2019, η διαμονή στο ξενοδοχείο Hotel TYCHY Prime θα πρέπει να είναι **και** για το Σάββατο 23/03/2019.

Δικαίωμα συμμετοχής στο διαγωνισμό έχουν όλα τα ταξιδιωτικά γραφεία.

**Σύνταξη και υποβολή προσφορών**

1. Οι προσφορές υποβάλλονται στο ΓΕΛ Μύρινας, σε κλειστό φάκελο.
2. Να αναφέρεται χωριστά το κόστος των αεροπορικών εισιτηρίων ανά άτομο και συνολικά.
3. Να αναφέρεται χωριστά το κόστος της διαμονής σε κάθε ξενοδοχείο ανά μαθητή, και συνολικά το κόστος διαμονής των (6) μαθητών.
4. Να αναφέρεται χωριστά το κόστος της διαμονής σε κάθε ξενοδοχείο ανά καθηγητή, και συνολικά το κόστος διαμονής των (2) καθηγητών.

**Επιπρόσθετες απαιτήσεις**

Στις προσφορές θα συμπεριλαμβάνονται:

1. **Ασφάλιση Ευθύνης Διοργανωτή** σύμφωνα με την κείμενη νομοθεσία.
2. **Ασφάλιση** που να καλύπτει τα έξοδα σε περίπτωση **ατυχήματος ή ασθένειας**.
3. Με κάθε προσφορά, να κατατεθεί στο σχολείο από το ταξιδιωτικό γραφείο και **Υπεύθυνη Δήλωση** ότι διαθέτει ειδικό σήμα λειτουργίας το οποίο βρίσκεται σε ισχύ.
4. Το σχολείο διατηρεί το δικαίωμα για οποιαδήποτε διευκρίνιση σχετικά με την εκδρομή από τα ταξιδιωτικά γραφεία που θα εκδηλώσουν ενδιαφέρον.
5. Εφόσον για κάποια σοβαρή αιτία (φυσική καταστροφή κλπ) δεν πραγματοποιηθεί η εκδρομή, το σχολείο διατηρεί το δικαίωμα να ζητήσει την επιστροφή ολόκληρου του ποσού των χρημάτων που έχει δοθεί.
6. Σε περίπτωση που το πρακτορείο αθετήσει την συμφωνία, υποχρεούται να επιστρέψει ολόκληρο το ποσό των χρημάτων που έχει λάβει.
7. Να υπάρχει δυνατότητα αλλαγής του αριθμού των δίκλινων δωματίων ή μετατροπή τους σε τρίκλινα (διατηρώντας σε κάθε περίπτωση τον συνολικό αριθμό των ατόμων σε 6).

**Προδιαγραφές ξενοδοχείου:**

* 1. Ξενοδοχεία κατηγορίας τουλάχιστον τριών αστέρων, που να βρίσκονται κατά προτίμηση στο

 κέντρο των πόλεων.

* 1. Να υπάρχει θέρμανση και ζεστό νερό στα δωμάτια.
	2. Πρωινό.
	3. Τα δωμάτια να είναι δίκλινα για τους μαθητές και μονόκλινα των καθηγητών.
	4. Στην προσφορά του Ταξιδιωτικού Γραφείου πρέπει απαραίτητα να αναγράφεται το όνομα του ξενοδοχείου και η κατηγορία του, καθώς και ο ακριβής αριθμός των δωματίων.

**Επιλογή Αναδόχου**

Θα προτιμηθεί η οικονομικότερη και ασφαλέστερη λύση. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και σαφής και να περιλαμβάνει όλα τα στοιχεία που έχουν ζητηθεί. Σε διαφορετική περίπτωση θα απορρίπτεται, κατά την κρίση του οργάνου αξιολόγησης των προσφορών.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και αν η καθυστέρηση οφείλεται σε οποιαδήποτε αιτία του ταχυδρομείου, των διανομέων, κλπ.

**Η υπεύθυνη καθηγήτρια Η Διευθύντρια**

 **Γιαμαρέλου Μαρία Τζαννή Βασιλική**